31985D0575
L 372/28
JURNALUL OFÍCIAL AL UNIUNII EUROPENE
DECIZIA CONSILIULUI
din 19 decembrie 1985
privind adaptarea tehnică, ca urmare a aderării Spaniei și Portugaliei, a Deciziilor 77/97/CEE, 79/542/CEE și 80/1096/CEE referitoare la domeniul veterinar
(85/575/CEE)
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene,
având în vedere Actul de aderare al Spaniei și Portugaliei, în special articolul 396,
având în vedere propunerea Comisiei,
întrucât, pentru a lua în considerare aderarea Spaniei și a Portugaliei, este necesară completarea listei de laboratoare, stabilită de Decizia 77/97/CEE a Consiliului din 21 decembrie 1976 privind finanțarea de către Comunitate a anumitor activități veterinare cu caracter de urgență (1), astfel cum a fost modificată ultima dată prin Decizia 85/212/CEE (2);
întrucât este important să se aibă în vedere consecințele faptului că Spania și Portugalia, aceasta din urmă beneficiind în continuare de Decizia 80/877/CEE a Consiliului din 15 septembrie 1980 de instituire a unui ajutor financiar din partea Comunității pentru eradicarea pestei porcine africane în Portugalia (3), astfel cum a fost modificată prin Decizia 81/477/CEE (4), pe perioada planului de eradicare care rămâne în desfășurare, nu mai sunt țări terțe pentru Comunitate, în special în ceea ce privește Decizia 79/542/CEE a Consiliului din 21 decembrie 1979 privind întocmirea listei țărilor terțe din care statele membre autorizează importurile de bovine, porcine, ecvidee, ovine și caprine, carne proaspătă și produse din carne (5), astfel cum a fost modificată prin Decizia 84/134/CEE a Comisiei (6);
întrucât este necesară să se prevadă participarea financiară a Comunității la măsurile de combatere definite în conformitate cu procedura comunitară pe care Spania și Portugalia vor trebui să le aplice în vederea eradicării pestei porcine clasice; întrucât Decizia 80/1096/CEE a Consiliului din 11 noiembrie 1980 de instituire a unei acțiuni financiare a Comunității în vederea eradicării pestei porcine clasice (7), astfel cum a fost modificată ultima dată prin Decizia 83/254/CEE (8) trebuie adaptată în acest scop;
întrucât, în temeiul articolului 2 alineatul (3) din tratatul de aderare, instituțiile Comunității pot adopta, înainte de aderare, măsurile prevăzute la articolul 396 din Actul de aderare, aceste măsuri intrând în vigoare sub rezerva și la data intrării în vigoare a tratatului menționat,
ADOPTĂ PREZENTA DECIZIE:
Articolul 1
La anexa la Decizia 77/97/CEE, se inserează textul următor:
„Spania Laboratorio de Sanidad y Producción Animal de Barcelona
Portugal Laboratório Nacional de Investigaçăo Veterinária - Lisboa.”
Articolul 2
La anexa la Decizia 79/542/CEE, se elimină rubricile privind Spania și Portugalia, cu efect de la 1 martie 1986.
Articolul 3
Decizia 80/1096/CEE se modifică după cum urmează.
1.
La articolul 2 alineatul (2), se adaugă următorul fragment:
„și la 10 milioane ECU pentru Spania și Portugalia.”.
2.
La articolul 5 alineatul (1), se adaugă următoarea literă:
„(c) se înlocuiește cu data de 31 decembrie 1986 în ceea ce privește Spania și Portugalia.”
Articolul 4
Prezenta decizie intră în vigoare la 1 ianuarie 1986, sub rezerva intrării în vigoare a Tratatului de aderare a Spaniei și Portugaliei.
Articolul 5
Prezenta decizie se adresează statelor membre.
Adoptată la Bruxelles, 19 decembrie 1985.